બુઝુર્ગો અને ઉચ્ચ વ્યકિતત્વ ધરાવનારા લોકોની સિરત અને ચારિત્ર્યનું વર્ણન કરવાનો એક ફાયદો એ થાય છે કે તેમની સિરત લોકો માટે અરીસો અને આદર્શ હોય છે. આસ્માની મઝહબોનો તફાવત જ એ હોય છે કે તે પોતાના ઉસુલો, કાનુનો અને ઈન્સાની કુદરતો ઉપર આધારિત કાર્યક્રમને લોકોની સામે રજુ કરતી વખતે સંપૂર્ણ અને ઉચ્ચ લોકોની સિરત અને ચારિત્ર્યને અરીસો બનાવીને શામિલ કરી દેવામાં આવે છે અને આ જ બુઝુર્ગ શખ્સીય્યતોમાં સર્વશ્રેષ્ઠ ખત્મી મરતબત પયગમ્બરે અકરમ (સ.અ.વ.) છે. તેમના પછી તે નેક અને સાલેહ લોકો કે જેઓ આં હઝરત (સ.અ.વ.) ઉપર સંપૂર્ણ અને સાચું ઈમાન ધરાવતા હતા. ખુદાવંદે આલમ પયગમ્બરે અકરમ (સ.અ.વ.) વિષે ફરમાવે છે: